Проглас Покрајинског Комитета КПЈ за Србију Поводом именовања Недићеве Владе
СРПСКИ НАРОДЕ!

Твоји угњетачи и крвници, немачки фашисти, који су поробили, опљачкали и у црно завили твоју српску земљу, покушавају данас да уз помоћ једне бедне шачице народних издајника изврше нов и подмукли удар против твоје будућности и твоје свете ослободилачке борбе.

На дан 29 августа злогласни џелат српског народа, генерал Данкелман именовао је такозвану »нову српску владу« на челу са немачким шпијуном, генералом Недићем. Истог дана самозвани војвода и стара продана душа, Коста Пећанац издао је свој злогласни проглас који су фашистички војници лепили по зидовима наших места. Плаћена штампа заједно са свим слугама окупатора пожурила је да све ово благослови и претстави иао почетак »нове слободе« и боље будућности нашег народа. У својој јадној декларацији »нова влада« позвала нас је чак да будемо дубоко захвални према »витештву« Хитлеровог Рајха и њиховом »поверењу« према Србима.

У чему је, међутим, прави циљ ове лажне промене? Генерал Данкелман и генерал Недић били су принуђени да нам то сами открију. Ради се о зликовачкој и подмуклој завери против тебе, твоје слободе и твоје будућности, српски народе!

СРБИ И СРПКИЊЕ!

На бојни поклич Комунистичке партије и свих осталих родољуба, синови српског народа похрлили су у редове бораца за народно ослобођење испод крвавог туђинског јарма. Већ недељама и недељама гори наша света српска земља пламеном ослободилачког народног устанка. Хиљаде и хиљаде неустрашивих бораца, славнијх и херојских српских партизана чисте један по један крај Србије од окупатора. Фашистички разбојници сваког дана доживљавајиу нове и нове жешће ударце. Сваки комад српске земље, натопљен крвљу њених најбољих синова, гори под ногама фашистичких окупаторских зверова и њихових плаћених слугу. Ни покољем, ни најодвратнијим зверствима над српским тиародлом, крваве хорде сулудога Хитлера нису могле до сада угасити пожар народно-ослободилачке борбе. Српски партизани, као и партизани осталих поробљених земаља Југославије, положили су своју свету заклетву: да неће мировати све дотле док и један фашистички гад хода по нашим пољима и путевима, њивама и шумама.

Смртни страх обузео је окупаторе и њихове најверније слуге не само зато што се после сваког »казненог похода« новим жаром шири народно-ослободилачка борба, него и зато што велики руски народ и његова славна Црвена војска разбијају најбоље дивизије хитлеровских најпоузданијих хорди. Фашистима су била потребна нова појачања ради обезбеђења пљачке у поробљеним земљама и не могавши их добити са фронта, прибегли су лукавству и потражили народне издајице и продане душе који ће за рачун туђина предузети улогу крвника сопственог народа. Тај срамни задатак треба у Србији да изврши »нова влада«, влада не »народног спаса«, већ најцрње народне издаје којој нема примера у историји Србије. Скрпљена од последњег олоша у Србији, као што су пропали, корумпирани и петоколонашки генерали, крвави полициски џелат Аћимовић, туђински плаћеник Љотић и бедни издајник Пећанац, ова туђим оружјем наметнута клика треба да покуша обманути један део нашег народа и повести га у рат против другог дела. Задатак ове »нове владе«, у лицу чопора незаситих лешинара, јесте да »сопственим средствима« обезбеди »ред и мир« окупаторским злотворима, да обезбеди сигурност њиховим објектима и комуникацијама. Задатак нове »владе« јесте да организује некакве »српске оружане снаге«, ах не такве чији би циљ био да бране народ од спољњег непријатеља, већ да, по налогу немачке команде, ратују против сопственог народа. Задатак »владе« Милана Недића јесте да отвори унутрашњи фронт потпаљивањем грађанског рата у Србији и братоубилачког крварења за туђе интересе.

РАДНИЦИ, СЕЉАЦИ И ГРАЂАНИ! СРПСКИ ОФИЦИРИ И ЧЕТНИЦИ! СРПСКЕ МАЈКЕ, ЖЕНЕ И СЕСТРЕ! СРПСКА ОМЛАДИНО! РОДОЉУБИ!

То је подмукли, зликовачки, паклени план вековних и најгорих непријатеља нашег народа. И за ово и све оно што смо већ поднели »влада« Милана Недића позива вас на захвалност, послушност и покорност окупаторима.

Запатмтите да вас Милан Недић, Љотић, Аћимовић и Пећанац позивају на захвалност фашистичким хордама које су пролиле и још увек потоцима проливају српску крв, које су потлачиле и опљачкале нашу земљу.

Запамтите, српске мајке, жене и сестре, да вас нова »влада« позива на покорност онима који су вас завили у црно, који су одвели у ропство и изложили страдању и смрти ваше најдраже, који дневно проливају крв вашдх најмилијих и који су опустошили ваше домове.

Запамтите, сви поштени људи, да вас Милан Недић и његова издајничка дружина позивају на захвалност према зверским хордама које су извршиле масовне покоље над Србима у Београду, Узицу, Обреновцу, Чачку и Паланци, према онима који су запалили село Скелу и дивљачки бомбардовали Умку и околна мирна села, према онима који су насред Београда обесили пет српских синова и стотинама других стрељали.

Захвалност окупаторима! Сарадња са џелатима Српства! То је једина права политика нове »српске владе«, а све остало су голе реци и лажи! »Лојалност фашистима — лојалност онима који нам преко познатог џелата Турнера поручују да српски народ стоји пред апсолутном бедом, потпуним ропством и смрћу«. То је врхунац најодвратније издаје коју је икада доживела наша историја.

СРБИ!

Ви знате да је немачки фашизам најгори и заклети непријатељ свих Словена, ви знате да је Хитлеров циљ да искорени наш српски род. И зато ви нећете ни једног тренутка насести овом новом подмуклом маневру окупатора и њихових домаћих слугу.

Наш одговор на све то може бити и биће само један: још жешћа и шира борба за народно ослобођење, још пуније и чвршће јединство свих српских родољубивих снага. Још неумољивија борба против окупатора и свих народних издајника.

Срби, сви родољуби на окуп! На окуп још одмах! Дана$ се одлучује судбина нашег народа. Непријатељ је већ почео да слаби. Сада га треба удесетострученом снагом ударити. Зато не оклевајте ни часа!

Фашисти желе да разбију наше снаге и да нас међусобно заваде. Наш одговор на то је пуно јединство свих Срба против наших народних непријатеља и њихових слугу — домаћих издајника.

Фашисти желе сигурност својих комуникација. Наш одговор на то је: утростручимо своје ударце против непријатељских друмова, железница, мостова, телеграфских веза, транспорта и свега онога што неприиатељу служи за се јање смрти по нашој славној земљи.

Фашисти желе нашу храну и стоку. Наш одговор на то је: ни једно зрно жита, ни једно грло стоке непријатељу.

Фашисти желе сигурност својих чета уз помоћ издајника. Наш одговор на то је: удесетострученом снагом ударајмо на живу снагу, на фашистичке војнике, уништавајмо свуда и на сваком кораку народне издајнике.

Наш одговор на све непријатељске жеље и захтеве, злочине и крвава зверства, јесте: Крв за крв! Смрт за смрт! Десет непријатељских глава за нашу једну!

Родољубиви људи, остваримо моћан јединствени Народно-ослободилачки фронт против мрског туђинског јарма и домаћих издајника. То је залога наше борбе и победе. Сетимо се наше славне прошлости, исковане у борбама и победама. Српски народ је стењао пођи туђинским јармом и раније, али никада га није кукавички и мирно подносио. Страдања и патње може се ослободити само у боју, у боју до коначне победе нашег крвног непријатеља. Тај пут, пут непомирљиве борбе против туђинца обележили су и оставили нам га у аманет наши херојски очеви и дедови. Следимо и ми тај пут, поносно и одважно, ако нећемо истребљење српског рода.

СРПСКИ ОФИЦИРИ И ПОДОФИЦИРИ!

Вас мисли »влада« немачког шпијуна Недића да употреби као предводнике оружаних руља против сопственог народа. Они исти генерали који су вас у рату одвели у пропаст и издали вас, данас хоће да вашом помоћу спасу себе од праведног народног гнева. Остајте верни својој официрској реци. Ви имате само једног непријатеља: немачке окупаторе, крвнике вашега народа, ви имате само једну дужност: одбрану свог народа, његове слободе и части.

Устајте на страну свога народа! Окрените оружје против заједничког непријатеља — против фашистичких џелата Србије! Ви који још нисте у редовима партизана прикључите се одмах.

СРПСКИ ЧЕТНИЦИ!

Презирите подлог издајника Пећанца који је увек злоупотребљавао ваше четничко име. Не дозволите му да вам поставља за војводе и командире прљаве љотицевске гадове. Онако као што сте већ почели у Мачви, Шумадији и другим крајевима, борите се заједно са својом браћом партизанима за слободу и част српског народа.

ДЕМОКРАТИ, РАДИКАЛИ, ЗЕМЉОРАДНИЦИ, СВИ РОДОЉУБИ!

Ваше је место у заједничкој борби. Данас се не ради о посебним интересимаи ових или оних, данас се не ради о облику владавине, — данас се ради о нашем народном ослобођењу. Уједините своје снаге са нама, комунистима, у моћан народ.-ослобод. фронт против окупатора.

СРПСКИ НАРОДЕ!

Фашизам је пошао путем своје пропасти. Савез три најмоћније државе света: Совјетске Русије, Енглеске и Америке већ стеже гвоздени обруч око Хитлерове Немачке. Још су подивљале фашистичке хорде способне за најстрашнија дивљаштва, али све то не може их више спасти од сигурне пропасти.

Као и увек у својој историји, устани на борбу, српски народе! Ти знаш добро да се слобода не добија никад на златном тањим, већ се осваја оружјем у руци. Прогнај из своје средине све оне који ти говоре да није још време. Води све снажнији и шири ослободилачки рат против туђинског јарма. У братском савезу са хрватским, црногорским, словеначким и другим народима Југославије, у савезу са свим поробљеним народима Европе, на страни велике братске словенске Русије и Енглеске ти ћеш, својом борбом извојевати слободу.

ДОЛЕ ИЗДАЈНИЧКА МАРИОНЕТСКА ВЛАДА МИЛАНА НЕДИЋА!

ДОЛЕ НАРОДНИ ИЗДАЈНИЦИ: АЋИМОВИЦ, ЉОТИЋ, ПЕЋАНАЦ И ДРУГИ!

ЖИВЕЛИ СРПСКИ ПАРТИЗАНИ — НАЈБОЉИ БОРЦИ ЗА СЛОБОДУ СВОГА НАРОДА!

ЖИВЕО ЈЕДИНСТВЕНИ НАРОДНО-ОСЛОБОДИЛАЧКИ ФРОНТ!

ЖИВЕЛА БРАТСКА СЛОГА И БОРБЕНИ САВЕЗ СВИХ НАРОДА ЈУГОСЛАВИЈЕ!

ЖТВЕЛА БРАТСКА СОВЈЕТСКА РУСИЈА И ЊЕНА НЕПОБЕДИВА ЦРВЕНА АРМИЈА!

СМРТ ФАШИСТИМА И ЊИХОВИМ СЛУГАМА!

ЖИВЕЛА КОМУНИСТИЧКА ПАРТИЈА ЈУГОСЛАВИЈЕ!

ЖИВЕО НАРОДНИ УСТАНАК!

КОМУНИСТИЧКА ПАРТИЈА ЈУГОСЛАВИЈЕ ПОКРАЈИНСКИ КОМИТЕТ ЗА СРБИЈУ
Документи НОВЈ